# פנייה ראשונה לגורם מימון – דוגמה

# כל הנתונים במכתב זה הינם פיקטיביים ומצוינים להמחשה בלבד

# הכתב המודגש אינו חלק מגוף המכתב אלא הערות והנחיות לכתיבת הפנייה

**תאריך**: ‏15 יוני 2009

# שם הנמען: (גב' שרה כהן)

**תפקידו:** (מנכ"ל קרן משפחת בן שלמה)

**כתובת דואר מלאה ומדויקת**: (מגדלי פירנצה 31 , רח' בלפור 4,רמת גן 43534)

גב' כהן שלום, **האם היחסים ביניכם דורשים שימוש בשם פרטי או לא?**

**מטרת המכתב** הצעת פרויקט: התכנית לשמירת הסביבה של חוג סיירי אופקים

**מה אנחנו רוצים:**

ברצוננו להציע לקרן משפחת בן שלמה, לאמץ את התכנית לשמירת הסביבה של חוג סיירי אופקים (חס"א) לשנת 2010-2011. התקציב השנתי של הפרויקט הוא .......ש"ח ואנו מבקשים את השתתפותכם בסכום של .....ש"ח.

**רקע:**

חס"א הנו ארגון מנהיגות סביבתית צעירה (בני/בנות 11-18) שעוסק בבעיית ההזנחה השכונתית הקשה שבאופקים, הניכור וחוסר ההיכרות עם הנושא הסביבתי.

**למה לתת לנו?**

הישגינו האקולוגיים רבים ואנו במגמת גידול. למדנו את מגמות הפעילות של קרן שמואל ואנו סבורים כי קיים מכנה משותף לנו ולקרן ברמת המטרות והיעדים.

**מי אנחנו, על איזה צורך אנו עונים, מה הישגנו, מה ההשפעה המערכתית הפוטנציאלית:**

חס"א הוקם בשנת 2006 ע"י שמוליק צדוק, שחזר להתגורר באופקים אחרי לימודיו באוניברסיטה. כידוע, לאופקים עבר כלכלי וחברתי קשה.

שליחותנו היא להשיג רמה סביבתית גבוהה, דרך מעורבות ושייכות של פלחי אוכלוסייה מנוכרים, כולל יוצאי אתיופיה, יוצאי חבר העמים ודור שלישי למצוקה.

**מה נעשה עם הכסף?**

היעד שלנו לשנת 2010-2011 הינו הרחבת ששת הפרויקטים הראשוניים שלנו לשש שכונות נוספות, על בתי הספר שלהן, הגנים הציבוריים, מגרשי המשחק, פחי האשפה, בטיחות בכבישים והמחזור.

הישגנו: כיום עם 480 חברים, חס"א פעיל בחמישה בתי ספר, ומפעיל שישה פרויקטים סביבתיים מוצלחים בשלוש שכונות, כולל מחזור בית ספרי, ניקיון שכונתי, והפעלת לובי שהצליח לגרום לעירייה להשתמש במיכלי אשפה ידידותיים לסביבה.

ארגון חס"א בנוי ממנהיגות מתנדבת צעירה, צוותי משימה, הדרכה פנימית ושיתוף פעולה מרבית עם ארגונים סביבתיים אחרים ומתנדבים בוגרים.

**מבחינה מנהלית אנו בסדר:**

חס"א הנו דגם מוצלח לחיקוי ברחבי הארץ. הארגון מתנהל בשקיפות ובאחריויות**.**

**מקורות המימון הקיימים:**

מקורת המימון: 50% המשרד להגנת הסביבה, 10% קרן יעקבסון, 5% חברת א'ב'ג', 35% הציבור.

**הוקרה** :

נשמח לתת הוקרה לתורמים

לסיים עם משפט אחד או יותר שפותח דלת לקשר המשך:

נשמח לקבל הנחיות כיצד להתקדם בהמשך מולכם/נשמח לשלוח מידע לפי בקשתכם/אנו מזמינים אתכם לבקר אצלנו באופקים, כי אין כמו מראה עיניים!

סיומת לפי דרגת הקרבה הקיימת:

בכבוד רב/בברכה

**מי חותם? איזה רושם רצוי?**

בוקי לוי, מנכ"ל חס"א

**להוסיף פרטי קשר –טלפון נייד,דוא"ל**

**העתק לאנשים חשובים**

העתקים:

שמוליק צדוק, יו"ר ועד המנהל

בני מרקוב, ראש עיריית אופקים

וורדה ביטון, אחראית פיתוח חס"א **איש הקשר העתידי ותפקידו**